CELEX: 62019TN0107
Language: hr
Date: 2019-02-20 00:00:00
Title: predmet T-107/19: Tužba podnesena 20. veljače 2019. — ACRE protiv Parlamenta

15.4.2019   
            
            
               HR
            
            
               Službeni list Europske unije
            
            
               C 139/87
            
         
      Tužba podnesena 20. veljače 2019. — ACRE protiv Parlamenta
      (predmet T-107/19)
      (2019/C 139/88)
      Jezik postupka: engleski
      
         Stranke
      
      
         Tužitelj: Alliance of Conservatives and Reformists in Europe (ACRE) (Bruxelles, Belgija) (zastupnici: E. Plasschaert i E. Montens, odvjetnici)
      
         Tuženik: Europski parlament
      
         Tužbeni zahtjev
      
      Tužitelj od Suda zahtijeva da:
      
                  —
               
               
                  poništi odluku Europskog parlamenta od 10. prosinca 2018., sadržanu u dopisu od 12. prosinca 2018. s oznakom D202862 o konačnoj potpori tužitelju za 2017., u dijelu u kojem se njome:
                  
                              —
                           
                           
                              promijenilo ocjenu iznosa u vezi s „Survey on attitude on UK minority groups in the EU”, odnosno 108 985,58 eura, u nedopuštene troškove koje treba vratiti zbog navodne neusklađenosti s člankom 7. Uredbe (EZ) br. 2004/2003 Europskog parlamenta i Vijeća od 4. studenoga 2003. (1);
                           
                        
                              —
                           
                           
                              promijenilo ocjenu iznosa u vezi s „UK Trade Partnership Conference”, odnosno 122 295,10 eura, u nedopuštene troškove koje treba vratiti zbog navodne neusklađenosti s člankom 7. Uredbe br. 2004/2003;
                           
                        
                              —
                           
                           
                              promijenilo ocjenu iznosa u vezi s „Conservative International — Miami Conference of 26-27 May 2017”, odnosno 249 589,17 eura, u nedopuštene troškove koje treba vratiti zbog navodne neusklađenosti s člankom 8. Uredbe br. 2004/2003;
                           
                        
                              —
                           
                           
                              promijenio ocjenu iznosa u vezi s „Conservative International — Kampala Conference of 13-15 July 2017”, odnosno 91 546,58 eura, u nedopuštene troškove koje treba vratiti zbog navodne neusklađenosti s člankom 8. Uredbe br. 2004/2003;
                           
                        
                              —
                           
                           
                              presudi da se na plaćanje članarine u iznosu od 133 043,80 eura Stranke napredna Armenija primjenjuje granica od 12 000 eura propisana za donacije; i prisili tužitelja na povrat iznosa koji prelazi 12 000 eura tom članu, tj. iznosa od 121 043,80 eura;
                           
                        
            
                  —
               
               
                  poništi odluku o dodjeli potpore br. FINS-2019-5, u dijelu u kojem se njome iznos koji je platio Europski parlament u visini od 100 % svote za pretfinanciranje od 4422 345.48 eura uvjetuje vraćanjem, prije 15. siječnja 2019., kao prvo, iznosa od 535 609.48 eura Europskom parlamentu i, kao drugo, vraćanjem toj osobi bilo kojeg plaćanja koje je bez osnove primljeno od treće osobe i, posljedično, poništi članak 1.5.1 posebnih pravila priloženih toj odluci;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U potporu prvom tužbenom zahtjevu, tužitelj navodi trinaest tužbenih razloga.
      Razlozi koji se odnose na sve sporne elemente odluke:
      
                  1.
               
               
                  Prvi tužbeni razlog, koji se temelji na povredi načela dobre uprave, članaka 7. i 8. odluke Ureda Europskog parlamenta od 29. ožujka 2004. o postupcima za primjenu Uredbe br. 2004/2003, članka II.14.1 odluke o dodjeli potpore za 2017. i povredi tužiteljevih prava obrane.
               
            
                  2.
               
               
                  Drugi tužbeni razlog, koji se temelji na povredi članka 9. stavka 3. Uredbe 2004/2003.
                  Tužbeni razlozi u vezi s promjenom ocjene iznosa od 108 985,58 eura u nedopuštene troškove koje treba vratiti:
               
            
                  3.
               
               
                  Treći tužbeni razlog, koji se temelji na povredi članka 7. Uredbe 2004/2003, a riječ je o barem očitoj pogrešci u ocijeni.
               
            
                  4.
               
               
                  Četvrti tužbeni razlog, koji se temelji na povredi općeg načela prava EU-a pravne sigurnosti.
               
            
                  5.
               
               
                  Peti tužbeni razlog, koji se temelji na povredi općeg načela prava EU-a jednakog postupanja.
                  Tužbeni razlozi u vezi s promjenom ocjene iznosa od 122295,10 eura u nedopuštene troškove koje treba vratiti:
               
            
                  6.
               
               
                  Šesti tužbeni razlog, koji se temelji na povredi članka 7. Uredbe 2004/2003, a riječ je o barem očitoj pogrešci u ocijeni.
               
            
                  7.
               
               
                  Sedmi tužbeni razlog, koji se temelji na povredi općeg načela prava EU-a jednakog postupanja.
                  Tužbeni razlozi u vezi s promjenom ocjene iznosa od 249589,17 eura i 91546,58 eura u nedopuštene troškove koje treba vratiti:
               
            
                  8.
               
               
                  Osmi tužbeni razlog, koji se temelji na povredi članka 8. Uredbe 2004/2003, članka 10. stavka 4. Ugovora o EU-a, članka 204.a Financijske uredbe i članaka 11. i 12. Povelje Europske unije o temeljnim pravima, a riječ je o barem očitoj pogrešci u ocjeni.
               
            
                  9.
               
               
                  Deveti tužbeni razlog, koji se temelji na povredi općeg načela prava EU-a pravne sigurnosti.
               
            
                  10.
               
               
                  Deseti tužbeni razlog, koji se temelji na povredi općeg načela prava EU-a jednakog postupanja.
                  Tužbeni razlozi u vezi s promjenom ocjene iznosa od 133 043 eura i nalaganjem povrata 121 043,80 eura:
               
            
                  11.
               
               
                  Jedanaesti tužbeni razlog, koji se temelji na povredi članaka 2. i 6. Uredbe 2004/2003, a riječ je o barem očitoj pogrešci u ocjeni.
               
            
                  12.
               
               
                  Dvanaesti tužbeni razlog, koji se temelji na povredi općeg načela prava EU-a pravne sigurnosti.
               
            
                  13.
               
               
                  Trinaesti tužbeni razlog, koji se temelji na povredi općeg načela prava EU-a jednakog postupanja.
               
            U potporu drugom tužbenom zahtjevu, tužitelj navodi dva tužbena razloga.
      
                  1.
               
               
                  Prvi tužbeni razlog, koji se temelji na povredi načela dobre uprave, članka 19. Uredbe (EU, Euratom) br. 1141/2014 Europskog parlamenta i Vijeća od 22. listopada 2014. (2) i tužiteljeva prava na obranu.
               
            
                  2.
               
               
                  Drugi tužbeni razlog, koji se temelji na povredi članka 6. stavka 1. Odluke Ureda Europskog parlamenta od 28. svibnja 2018. o postupcima za primjenu Uredbe br. 1141/2014.
               
            
         (1)  Uredba (EZ) No 2004/2003 Europskog parlamenta i Vijeća od 4. studenoga 2003. o statutu i financiranju europskih političkih stranaka i europskih političkih zaklada (SL L 297, 15.11.2003, str. 1.) (SL, posebno izdanje na hrvatskom jeziku, poglavlje 1., svezak 16., str. 149.)
      
         (2)  Uredba (EU, Euratom) br. 1141/2014 Europskog parlamenta i Vijeća od 22. listopada 2014. o statutu i financiranju europskih političkih stranaka i europskih političkih zaklada (SL L 317, 4.11.2014, str. 1.).